Mazurek, Milan, poslanec NR SR (2022-11-15):
No keďže tu máme asi dvoch koaličných poslancov, nerátam tu pána poslanca spravodajcu, lebo ten tu musí byť, tak... ani vás nerátam, pán predsedajúci, pretože tiež tu musíte byť. Títo dvaja sú tu, predpokladám, z vlastnej vôle. No tak sa skúsim jedného z nich spýtať, ja ho síce považujem za extrémne zbytočného poslanca, ale on tu obhajuje ministra Mikulca, tak určite je namieste položiť mu túto otázku. Pán Šefčík, vy ste z Holíča. Intenzívne ste ubezpečovali tamojších občanov, že všetko máte pod kontrolou. Samozrejme, trepali ste, tak ako je to u vás zvykom, a našťastie nikto vás už neberie vážne, lebo nikto neberie vážne klamárov a klaunov. Ja sa vás chcem spýtať, koľko tých nelegálnych imigrantov už ste ubytovali u seba doma. Kým vy ste tu v parlamente, koľko Abdulov, ak teda tvrdíte, že sú zo Sýrie, je teraz u vás doma? Koľko ste ich zobrali do opatery a o koľkých sa staráte? Ak teda tvrdíte, že si nemáme chrániť hranice, že máme týchto ľudí púšťať na územie Slovenskej republiky, ale prečo ich teda majú financovať občania? Veď ich financujte vy, vládni poslanci, ktorí držíte toho neschopného ministra! A pod pojmom financovať ich znamená poskytnúť im opateru. Ošatenie, jedlo, poskytnúť im domov, teplo. Veď, pán Šefčík, vy ste na to ideálny. Minule ste tu rozprávali, že každému v osade pôjdete rozdávať pitnú vodu, lebo to je vaše poslanie, tak dnes každého Abdula pôjdete zachraňovať a umožňovať mu na Slovensku žiť bezpečný a starostlivý život. Ja to tak vnímam. Podľa mňa by to bolo správne z vašej pozície ako poslanca, ktorý obhajuje ministra Mikulca a ktorý klamal všetkým ľuďom v Holíči, že všetko je vlastne v poriadku a že vy to máte všetko pod kontrolou. No nič nie je v poriadku. Už keď prichádzali prvé informácie, tak sme s Mirom Sujom sadli do auta, prišli sme do Holíča a tam si pekne, normálne na vlakovej stanici sedia dvaja potmavší muži a ja im hovorím: „Hovoríte po slovensky?“ No tak niečo zamumlali, bolo mi jasné, že nie, ale vedeli asi tak 10 slov po anglicky a jasne povedali mi tú nabrífovanú poučku: „Rakká, Sýria...“ a nejak posunkovo mi vysvetlil, že česká polícia ich vrátila na Slovensko. Ale policajnú kontrolu som nevidel. Teda bolo zrejmé, že dvaja dospelí muži, potencionálni kriminálnici, teroristi, znásilňovači unikajúci pred zákonom mohli byť čokoľvek, nič o nich nevieme, si tam len tak sedia a podľa pána Šefčíka má polícia veci pod kontrolou. No nemá ich pod kontrolou. Keby sa rozhodli za 10 sekúnd ísť vylúpiť najbližšiu bytovku alebo znásilniť tam nejakú ženu, tak to bez problémov urobia, lebo ich tam nikto nekontroloval. Takto to má polícia pod kontrolou! (Reakcia z pléna.) Potom sa prihláste do faktických. Ja viem, že vám teraz vystúpil estrogén, lebo ste nervózny z toho, čo vám hovorím. Potom kľudne príďte a postavte sa sem a dajte celej opozícii možnosť reagovať na vašu veľkolepú obhajobu najneschopnejšieho ministra hádam v celej Európe. Ministra, ktorý tu nakvákal nezmysly a odletel luxusným lietadielkom na konferenciu do Rumunska, lebo prečo by riešil problémy obyvateľov Slovenskej republiky. Teda to je podľa môjho názoru jediné zmysluplné riešenie. Ak už nechcete strážiť hranice a nechcete zabraňovať tomu, aby sem nelegálni migranti prichádzali, tak si ich vezmite domov! Všetky tieto nezmysly financujte zo svojho. Prečo to majú platiť občania, prečo minister Mikulec zase priamym obstarávaním zamestnal tú istú firmu, ktorú zamestnal na ukrajinskej hranici, aby varila nelegálnym imigrantom?! Zbláznili ste sa?! Tak občania Slovenskej republiky majú na Slovensku variť alebo platiť za jedlo pre cudzích kriminálnikov, ktorí tu nemajú čo robiť? Takto si vy predstavujete spravodlivosť? Veď je nemysliteľné, že niekto dokáže po tomto všetkom obhajovať ministra vnútra Mikulca! To najväčšie svedectvo Mikulcovej neschopnosti je tá reportáž z TA3, kde sa pýtali priamo nelegálneho imigranta v tom stanovom mestečku, ktoré ste im pre ich pohodlie, pre ich pohodlie, pre ich luxusný a dobrý život na Slovensku postavili, čo si myslí a prečo išiel priamo cez Slovensko, tak povedal, že on išiel cez Slovensko zámerne, že oni si nevyberajú to Slovensko náhodne, prečo cez naše územie prechádzajú. A prečo? No on povedal, pretože Slovakia is very, very open. My sme veľmi, veľmi otvorení. Tu ich nikto neskontroluje, tu nikto ľudí nestráži, tu nikto ľudí nechráni, tu si môžu robiť, čo chcú. Ale Mikulec nám povedal, že vlastne všetko je v poriadku, lebo oni ich kontrolujú, keď im udeľujú možnosť dočasného tolerovaného pobytu na Slovensku. Čiže niekto nelegálne prekročí naše hranice a my im tu udelíme dočasný tolerovaný pobyt a záruku ich bezpečnosti nám dáva... Viete, čo povedal tu Mikulec? Že mu zoberú otlačky prstov a zistia jeho totožnosť. Ako ju zistia? No on im povie meno a priezvisko. Čiže on si niečo vymyslí, oni mu zoberú otlačky a všetko je v poriadku a zrazu sú všetci zo Sýrie. Veď podľa tejto logiky musí mať Sýria aspoň 100 mil. obyvateľov, keď tu stále prúdia desaťtisíce a desaťtisíce. Sýria má približne 20 mil. obyvateľov. Od roku 2015 by tam už nežil nikto pri takomto tempe imigrácie. Jasné, že nie sú zo Sýrie! Každý jeden z nich je nabrífovaný prevádzačmi, čo má povedať, pretože vedia o tom, o čom tu hovoril aj minister Mikulec, že vraj nesmieme vyhosťovať týchto nelegálnych imigrantov, pretože je tu rozhodnutie Európskej komisie, resp. Európskeho parlamentu, ktorý hovorí, že návrat týchto ľudí do Sýrie nie je možný kvôli tomu, že Sýria nie je považovaná za bezpečnú krajinu. Bum! Čo iné asi budú títo ľudia robiť, uvedomujúc si existenciu takéhoto nariadenia Európskeho parlamentu? No budú vám tvrdiť, že sú zo Sýrie. A keď vedia, že v nejakom štáte existuje tak neuveriteľne neschopný minister vnútra, ktorému nezáleží na tom, aby chránil svojich obyvateľov, a nezáleží mu na tom, aby chránil svoje hranice, tak vedia, že logicky mu majú povedať, že sú zo Sýrie. A keďže sú zo Sýrie, môžu si robiť čokoľvek, čo len chcú. Ísť si, kde len chcú, a tváriť sa tu ako doma a my im ešte k tomu dáme tolerovaný pobyt. Toto je neprijateľné! Veď žiadnom normálnom štáte by toto nebolo prijateľné. Bola tu na vás úplne zrejmá a jasná otázka, čo by sa stalo v Spojených štátoch amerických, keby pán Šefčík nelegálne s batohom na chrbte preliezol plot v Mexiku a dostal sa do USA. Čo by pánovi Šefčíkovi urobili? Zavreli by ho do cely, nasadili do lietadla a pustili ho preč a dostal by zákaz vstupu do USA a prišiel by tam znovu a už tam išiel tvrdo sedieť medzi amerických nejakých kriminálnikov s gangom do ťažkej stráženej cely. Toto je realita. A veď USA sú váš vzor a ja s USA s týmto súhlasím. Majú si chrániť hranice. No jasne, že majú, každý normálny štát si má chrániť hranice, len Slovenská republika pod vedením vašej vlády nie je normálny štát, pretože si hranice nechráni a pretože nám tu povedal minister Mikulec, kompetenčne zodpovedná osoba za to, aby sme si tieto hranice chránili, že my si ich vlastne chrániť nesmieme. No tak odíďte, ako vláda, lebo vy teda tvrdíte, že Slovenská republika de facto aj de iure neexistuje! Ak si my ako štát nemáme právo chrániť vlastné hranice a nepúšťať sem hordy cudzích nelegálnych imigrantov, o ktorých nič nevieme, tak potom neexistujeme! Existuje štát, ktorý si nesmie chrániť svoje hranice? Lenže Česká republika aj Rakúsko nám dokazujú, že si svoje hranice strážiť môžeme, pretože si ich strážia. A viete, prečo si ich strážia? Kvôli vašej neschopnosti. Občania Slovenskej republiky, ktorí sa nemôžu dostať normálne do Českej republiky alebo do Rakúska a musia trpieť nekonečné kolóny na hraniciach, ktorým sťažujete život, sťažujete im dochádzanie do práce, sťažujete im normálne, bežné fungovanie. Tí všetci vidia, že Česká republika a Rakúsko si tie ich hranice strážiť môžu a musia, pretože za to je zodpovedná slovenská vláda, a ja sa im ani nedivím. Ja sa im nedivím. Odmietam tie nezmysly, ktoré tu rozprával minister Mikulec, že vlastne Česká republika je zlá. To isté slová policajného prezidenta Hamrana, Česi sú zlí, lebo si chránia hranice. No lebo nie sú sprostí. Asi nechcú, aby prúdy nelegálnych imigrantov chodili do ich štátu a ohrozovali bezpečnosť ich obyvateľov. Čo je na tom zlé, že si chránia tie hranice? Je to logický a správny krok. Jediný, kto tu pácha zlo, je táto vláda, ktorá nechce chrániť hranice Slovenskej republiky! Samé výhovorky, samé kecy, samá neschopnosť! Najprv nemáme kapacity, potom nemôžme, zakazuje nám to nejaký papierik z Bruselu. Všetko možné, čo len si dokáže jeden človek vymyslieť preto, aby nemusel nič robiť a naďalej sa pozeral na to, ako občania Slovenskej republiky musia strpieť permanentnú ohroz... hrozbu ich životov, ich bezpečia, hrozbu na ich majetku, jednoducho hrozbu na ich deťoch, všetko možné. Nikto z vás – ani Mikulec, úplne nikto, ani Heger, ani žiadna iná táto neschopná figúrka, ani Hamran nevie, nevie, čo sú títo ľudia zač. Chápete to? Vy neviete, či náhodou to nie sú vrahovia utekajúci pred zákonom vo svojom štáte. Ako to máte vedieť? Veď vy o nich nič neviete! Neviete, či to nie sú pedofili, odsúdení kriminalisti, teroristi, ale legálne im dokazujete, že tu môžu chodiť a dávate im udeľovaný, dávate im normálne, že tolerovaný pobyt a staráte sa o nich v stanovom mestečku s nepríčetným prof. Krčmérym, ktorý sa už načisto zbláznil a dokazuje to každý jeden deň. Viete, každý jeden štát na svete, ktorému záleží na tom, aby mohol byť považovaný za štát, a ktorému záleží na občanoch tohto štátu, od ktorých má údajne v demokratickom zriadení pochádzať moc, chce predsa týchto ľudí chrániť. Vidíme to na Česku, vidíme to na Rakúsku, že tých ľudí chcú chrániť. Len Slovenská republika je normálne migračným koridorom vedome a cielene a jediná medzinárodne narieka, že vlastne zlí sú tí druhí, ktorí nechcú byť migračným koridorom. Už väčší dôkaz absolútnej neschopnosti a úplne že zločinnej existencie tejto vlády ani byť nemôže. Ja nedokážem pochopiť, nedokážem naozaj pochopiť, kto ešte môže Mikulca obhajovať a kto ho ešte môže držať na tej pozícii. A nedokážem pochopiť ani ľudí, ktorí sa pri tej argumentačnej núdzi uchýlia k takým nezmyslom, akože to sa nedá, strážiť hranica. Dokelu, keď tu išlo o korona teror, ktorý ste zaviedli, tak ste boli schopní nechať vlastných občanov na rakúskej hranici bez vody, bez jedla, bez toalety. Nechali ste ich tam hodiny. Naše mamy, ktoré pracujú v Rakúsku ako opatrovateľky, nechali ste ich tam, lebo psycho Matovič potreboval nejakú aplikáciu, ktorú mu nechcel registrovať nejaký App Store. To bolo v poriadku, lebo to sú Slováci. Slováci, ktorí sú na Slovensku pri vašej vláde úplní podľudia, ktorým môžme urobiť úplne všetko, ktorí tu platia dane, vychovávajú deti a ktorí živia aj vás, ale tí si zaslúžia každý jeden teror, ktorí im táto vláda dokáže do života priniesť. Ale keď je nelegálny imigrant, potenciálny terorista, no, chudáčik môj, poď pekne tu, tu si sadni do stanového mestečka, tu ti pán prof. Krčméry učeše vlásky, aby si bol šťastný. Ste sa zbláznili?! To občania, myslíte, že nevidia, akým spôsobom tu rozdeľujete ľudí? Terorista, kriminálnik je viac ako poctivo platiaci občan Slovenskej republiky! To je pečiatka daná priamo vládou, pretože tu stál na tomto mieste Igor Matovič, podpredseda vlády, bohužiaľ, minister financií a v súčasnosti vieme dobre, že aj premiér, pretože ten biely kôň Eduard Heger len slúži jeho vlastnej vôli. A viete, čo tu prečítal? To bolo to legendárne freudovské prerieknutie, ktoré vám priamo na úrade vlády napísali do toho papiera, aby celá Slovenská republika vedela, čo ste vlastne zač, že, citujem: „Vláda sa stará o potreby nelegálnych imigrantov.“ To zaznelo vo vyhlásení v stanovisku vlády, ktoré tu prečítal Igor Matovič. Vláda sa stará o potreby nelegálnych imigrantov. Lenže vláda tu nie je nato, aby sa starala o potreby nelegálnych imigrantov! Alebo je? Podľa vás to tak je? Prehrajte si vystúpenie Igora Matoviča, stiahnite si to stanovisko vlády, tam je napísané, že vláda sa stará o potreby imigrantov. Veď to je šialené. Vláda sa predsa nemá starať o potreby kriminálnikov. Ak niekto nelegálne prekročí našu hranicu, tak je kriminálnik! Tak to má byť. Vláda sa nemá starať o potreby kriminálnikov, vláda sa má starať o život, bezpečie, budúcnosť a prosperitu štátu a má sa starať o svojich obyvateľov, nie o kriminálnikov. Lenže presne vaša vláda týmto stanoviskom dala jasne najavo, čo je na prvom mieste pre vašich ministrov, pre vašich vládnych predstaviteľov a aj pre poslancov Národnej rady, ktorí neustále držia tohto ministra. A rovnako v tomto stanovisku zaznelo to neuveriteľné vyplakávanie, že na vine je Česká republika, lebo ona si stráži hranice, že problém s nelegálnou imigráciou na Slovensku vznikol tým, že Česi uzatvorili svoje hranice, a my sme teda ostali v stave, kedy sa nám na našom vlastnom území kopia títo nelegálni imigranti. To je neuveriteľná logika. Tak namiesto toho, aby my sme sa postavili zodpovedne voči našim bratom v Českej republike a chránili slovenskú južnú hranicu a nepustili sem týchto nelegálnych imigrantov, tak my vyplakávame nad Českou republikou, že si nechce do svojho štátu pustiť ten húf migrantov, z ktorého my sme urobili migračný koridor. Každý jeden prevádzač, každý jeden ten migrant vie, že Slovenská republika je úplne voľná, že tu môže prísť, že ho tu nikto neskontroluje, že mu tu dajú normálne legálny pobyt, lebo veď proste takto to je, že tento človek tu môže byť, môže sa opakovane, xy-krát pokúšať o prekročenie českej hranice a vždy, keď ho budú vracať, tak on príde do Kútov, do stanového mestečka, možnože časom vybudujete niekoľko ďalších, a že si tam môže nabiť baterky, že sa tam môže najesť, že sa tam môže vyspať, že tam môže nabrať energiu a pustiť sa do ďalšej kriminálnej činnosti. My sme základňa nelegálnych kriminálnikov! To je pozícia súčasnej vlády Slovenskej republiky. A ja sa pýtam, dokedy toto chcete trpieť, pretože z vyjadrení ministra Mikulca, toho neuveriteľne neschopného človeka, tu bolo zrejmé, že on nevidí potrebu teda robiť nič. Stretnúť sa s Českom a nájsť spôsob, ako títo ľudia zrejme v Českej republike budú týchto imigrantov prijímať. To je zrejme to riešenie, o ktorom hovoríte. Alebo hovorí o tom, že potrebujeme chrániť vonkajšiu hranicu, ale on mal od rána do večera každý deň chodiť na stretnutia s maďarskými predstaviteľmi, s ministrom vnútra, s premiérom hľadať cesty, ako môžme pomôcť chrániť tú maďarsko-srbskú hranicu, aby sem tí ľudia nechodili, ak teda máme chrániť tú vonkajšiu hranicu, s čím súhlasím. Ale kedy sa Mikulec zobudil a kedy tam poslal tých 40 policajtov? Teraz, po dvoch mesiacoch krízy?! Veď to sa musí riešiť promptne, okamžite, on nesmie spať na vavrínoch a čakať, kým sa stane zázrak, lebo to jeho politika, a vy stále tvrdíte, že to je dobrý minister, ako bolo v stanovisku vlády, ktorý robí všetko preto, aby tu boli zákon a právo na prvom mieste, aby občania Slovenskej republiky cítili, že tu môžu žiť bezpečný život. To je absurdný úlet, úlet, ktorý nikto príčetný nemôže myslieť vážne. Ja vám to pripomínam, vy ste dokázali postaviť policajné hliadky do každého okresu, vy ste sa nemohli dostať z okresu do okresu, ak ste neboli nejakým spôsobom otestovaný či zaočkovaný. Šikanovali ste ľudí spôsobom, ktorý nebol mysliteľný, chodili ste na kontroly po prevádzkach, po reštauráciách, po obchodoch, po posilňovniach, poslali ste vojakov do ulíc. Vojaci v uniformách bez akýchkoľvek kompetencií na to, aby mohli strážiť a kontrolovať občanov alebo zasahovať voči nejakým nelegálnym situáciám, títo ľudia chodili po uliciach, aby vzbudzovali strach, aby vzbudzovali hrôzu, to bol iba psychologický efekt vojska v uliciach, vojakov ste poslali proti vlastným občanom, aby im prikazovali alebo pripomínali, že je tu núdzový stav, že nesmiete vychádzať zo svojich domovov, že nesmiete žiť normálny život, že nesmiete fungovať ako normálne ľudské bytosti, ktoré majú svoje občianske, ľudské práva, ktoré im garantuje ústava, ktorú ste zničili a pošliapali! A zrazu nemôžme vojsko použiť, aby chránilo hranice. Zrazu psychologický efekt na imigrantov nie je nutný, lebo veď predsa nelegálny imigrant na Slovensku je podľa tejto vlády a týchto vládnych poslancov viac ako slušne dane platiaci Slovenskej republiky. To je fakt, môžete sa hádzať o zem, môžete nariekať, môžete nesúhlasiť, vy ste to tu potvrdili normálne stanoviskom vlády, a keď budete hlasovať za udržanie Mikulca, tak to potvrdíte vedomým súhlasom s tým, čo sa na Slovensku deje. A pýtam sa vás, ktorý z vás, ktorý z vás sa sem postaví a povie po nejakom prvom znásilnení, po nejakej prvej lúpeži po nejakej prvej vražde, ja som za to zodpovedný. Ktorý z vás to urobí? Každý jeden, ktorý podrží Mikulca vo funkcii, je, za to bude morálne zodpovedný. A pýtam sa vás, ktorý tu príde a prijme to morálne, tú morálnu zodpovednosť a ospravedlní sa všetkým občanom, aj keď takéto ospravedlnenie už nebude znamenať nič, lebo toto, čo robíte, je časovaná bomba. Všetci dobre vieme, že medzi tým húfom nelegálnych imigrantov, sú to tisíce ľudí, môže byť potenciálny kriminálnik, ide zima, chlad. Jednoducho tí ľudia budú chcieť niekde prespať, tí ľudia budú mať určité chute a to si budú nejakým spôsobom kompenzovať. A kto to bude? Kto bude prvá obeť tejto vlády a jej neschopnosti, kto bude prvá vedomá obeť v tejto kríze ministra Mikulca a poslancov, ktorí ho držia vo funkcii? To sú zásadné otázky. Chcel by som, aby som len maľoval čerta na stenu, aby to nehrozilo, ale pri tých tisícoch cudzincov, o ktorých nič nevieme a ktorým vy tu dávate legálny pobyt, toto všetko reálne hrozí. Dokazovali ste si svoju moc šikanou vlastných občanov, obmedzovaním ľudských práv, hraničnými kontrolami, zákazom všetkých možných foriem pre vlastných ľudí. Vy ste tu prijali zákon, aby Finančná správa, príslušníci Finančnej správy, daňováci, mohli chodiť v uliciach a kontrolovať ľudí, lebo ste mali málo policajtov. Toto všetko ste boli ochotní urobiť proti Slovákom, ale pre ochranu Slovákov nie ste ochotní urobiť slovami ministra Mikulca urobiť nič, len plakať, že zodpovední sú vlastne Česi. A preto sa chcem na záver svojej reči, kde je úplne zrejmé, že minister Mikulec nesmie byť nielen na tejto pozície, že táto deštruktívna Slovensko ničiaca protislovenská vláda musí čo najskôr skončiť, obrátiť na poslancov SaS, ktorí tu, samozrejme, nie sú, pretože oni sú vraj tvrdá opozícia. Jedine tak v snoch Richarda Sulíka. Chcete byť stále zodpovední a vedome schvaľovať to, čo dnes Mikulec robí? Ani jeden z vás, poslanci SaS, ak to teraz počúvate, podľa vašich vlastných slov nesúhlasíte s činnosťou Romana Mikulca. Nesúhlasíte s tou jeho zbabelosťou, s neuveriteľnou nekompetentnosťou, s vedomým ohrozovaním života obyvateľov Slovenskej republiky, tak to prejavte jednoznačným hlasovaním a zbavte Slovensko tej tyranskej vlády. Prejavte to jednoznačným opozičným postojom, v ktorých sú aj vaši vlastní voliči, a ukážte, že vám záleží na tom, aby toto skončilo, aby toto ohrozenie, aby tento teror, aby táto devastácia Slovenska konečne našla svoj koniec, dokážte to jednoduchým hlasovaním, hlasujte za odvolanie Romana Mikulca, inak sa nemôžete považovať za žiadnu tvrdú opozíciu, ale za prisluhovačov tyranskej vlády. Môžete sa považovať maximálne tak za pokrytcov, klamárov, fušerov a zbabelcov, môžete akurát tak dokázať, že v skutočnosti vám nejde o Slovensko, ale ide vám o vaše vlastné pozície, ide vám o vaše vlastné kšefty, a že aj napriek tomu, že pred ľuďmi hráte divadlo, že SaS je akási opozícia, stále prisvedčujete tejto vláde a ste ochotní tejto vláde držať chrbát a držať pozíciu aj v tých najhorších momentoch, v momentoch vedomého ohrozovania životov a zdravia občanov Slovenskej republiky. Nikto, naozaj nikto so svedomím nemôže hlasovať proti odvolaniu Romana Mikulca a nemôže sa tak zdržať. Každý jeden poslanec Národnej rady, ktorý si ctí ešte Slovensko a našiel v sebe aspoň trochu, zvyšky svedomia, bude hlasovať za odvolanie Romana Mikulca.